เมื่อวานนี้ค่ะขณะนั่งอุจาระ อยู่ดีๆก็มีเลือดไหลออกมาจากช่องคลอดประมาณ3-4หยด แล้วก็ไม่ไหลอีก พอตอนเย็นมาก็ปวดท้องเหมือนประจำเดือน เคยตรวจมะเร็งปากมดลูกมาประมาณ5เดือนที่แล้ว ฉีดยาคุมด้วยค่ะ อยากจะถามว่าเลือดที่ไหลจากช่องคลอดมาจากอะไร จะเป็นมะเร็งหรือป่าวค่ะ
สวัสดีค่ะ หากฉีดยาคุมกำเนิด การที่มีเลือดออกจากช่องคลอดและมีอาการปวดท้องร่วมด้วย ก็น่าจะเกิดจากผลข้างเคียงของยาฉีดคุมกำเนิด ที่มักทำให้เกิดเลือดออกกะปริดกะปรอยได้ค่ะ (หากเป็นยาชนิดที่ฉีดทุก 3 เดือน) นอกจากนี้ ในบางราย อาจทกให้มีเลือดออกปริมาณมากได้ หรือเลือดออกติดต่อกันนาน แต่เมื่อฉีดต่อเนื่องไปซักระยะ ประจำเดือนก็มักจะขาดหายไปค่ะดังนั้น แนะนำให้สังเกตเลือดที่ออกไปก่อน หากมีปริมาณไม่มาก ไม่ได้ออกติดต่อกันทุกวัน ไม่มได้มีปวดทเองน้อยรุนแรง ก็ไม่ได้อันตรายอะไรค่ะ แต่หากเลือดที่ออกมีปริมาณมาก ออกมาทุกวัน หรือมีปวดท้องน้อยรุนแรง ก็ควรไปพบแพทย์เพื่อตรวจหาสาเหตุอื่นๆ เช่น มีมดลูกอักเสบ มีการตั้งครรภ์แล้วมีภาวะแทรกซ้อนเกิดขึ้น เป็นต้น ส่วนมะเร็งปากมดลูกนั้น หากเพิ่งตรวจไปเมื่อ 5 เดือนก่อน แล้วไม่พบ ก็ไม่ได้เกิดจากการเป็นมะเร็งค่ะ